Izziņa par atzinumos sniegtajiem iebildumiem un priekšlikumiem.

|  |
| --- |
| **Par Ministru kabineta noteikumu projektu**  **“Publiskās lietošanas dzelzceļa infrastruktūras pārvaldītāja sniegto pakalpojumu pierobežas iecirkņos noteikumi”.** |

**I. Jautājumi, par kuriem saskaņošanā vienošanās nav panākta**

**Informācija par elektronisko saskaņošanu**

|  |  |  |  |
| --- | --- | --- | --- |
| Datums | 30.06.2020., 10.07.2020. | | |
|  |  | | |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība, Latvijas Brīvo arodbiedrību savienība, Konkurences padome. | | |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | |  | Tieslietu ministrijas, Latvijas Brīvo arodbiedrību savienības (LBAS). |
|  | |  | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | | 2 | | 3 | 4 | | 5 |
| **Tieslietu ministrija**  *(2020. gada 30. jūnija atzinums Nr.1-9.1/679).* | | | | | | | | |
|  | | “1. Noteikumi nosaka prasības un kārtību, kādā publiskās lietošanas dzelzceļa infrastruktūras pārvaldītājs saskaņā ar taisnīgiem, nediskriminējošiem un pārredzamiem noteikumiem sniedz pārvadātājiem norēķinu un uzskaites pakalpojumus par ārvalstu pārvadātājiem piederošo vagonu un vilces līdzekļu izmantošanu un informācijas sistēmu izmantošanu...” | | Projekta 1. punktu nepieciešams precizēt atbilstoši Dzelzceļa likuma (turpmāk – likums) 5.1 panta septītajā daļā noteiktajam pilnvarojumam, proti, vārdus “ārvalstu pārvadātājiem” jāaizstāj ar vārdiem “ārvalstu komersantiem”. Atbilstoši nepieciešams precizēt projekta teksta normas, kurā ir paredzēts regulējums par pakalpojumiem ārvalstu komersantiem, kuriem pieder vagoni un vilces līdzekļi, proti, projektā nodalīt pārvadātājus un vagonu un vilces līdzekļu īpašniekus. | **Iebildums ņemts vērā.**  Precizēts projekts. | | “1. Noteikumi nosaka prasības un kārtību, kādā publiskās lietošanas dzelzceļa infrastruktūras pārvaldītājs saskaņā ar taisnīgiem, nediskriminējošiem un pārredzamiem noteikumiem sniedz pārvadātājiem norēķinu un uzskaites pakalpojumus par ārvalstu komersantiem piederošo vagonu un vilces līdzekļu izmantošanu un informācijas sistēmu izmantošanu.”” |
| 2. | | “2. Lai nodrošinātu pārvadātājiem piekļuvi publiskās lietošanas dzelzceļa infrastruktūras pierobežas iecirkņiem publiskās lietošanas dzelzceļa infrastruktūras pārvaldītājs saskaņā ar taisnīgiem, nediskriminējošiem un pārredzamiem noteikumiem nodrošina vagonu, kas tiek izmantoti starptautiskā satiksmē un atrodas Latvijas dzelzceļa infrastruktūrā, uzskaiti saskaņā ar publiskās lietošanas dzelzceļa infrastruktūras pārvaldītāja izstrādāto vagonu uzskaites kārtību (turpmāk - Vagonu uzskaites kārtība).” | | Projekta 2. punktu nepieciešams precizēt atbilstoši Ministru kabineta noteikumu normu veidošanas stilam, proti, tajā nav jādublē likuma 5.1 panta septītajā daļā noteiktais pilnvarojums par nepieciešamā regulējuma mērķi vai citi vispārīgi skaidrojumi. Tādējādi norma būs pietiekama, ja sāksies, piemēram, ar vārdiem “Publiskās lietošanas dzelzceļa infrastruktūras pārvaldītājs nodrošina vagonu, kas tiek izmantoti …” un turpmāk, kā ir esošajā tekstā. | **Iebildums ņemts vērā.**  Precizēts noteikumu projekts. | | 2. Publiskās lietošanas dzelzceļa infrastruktūras pārvaldītājs nodrošina vagonu, kas tiek izmantoti starptautiskā satiksmē un atrodas Latvijas Republikas robežās, uzskaiti saskaņā ar publiskās lietošanas dzelzceļa infrastruktūras pārvaldītāja izstrādāto vagonu uzskaites kārtību (turpmāk - Vagonu uzskaites kārtība). |
| 3. | | Skatīt projektu. | | Projekta 4. un 11. punktā paredzēts, ka publiskās lietošanas dzelzceļa infrastruktūras pārvaldītājs izstrādātās kārtības publicē Tīkla pārskatā. Vēršam uzmanību, ka likuma 28. panta trešā daļa paredz pilnvarojumu Ministru kabinetam noteikt tīkla pārskata saturu. Atbilstoši minētajam pilnvarojumam ir izdoti Ministru kabineta 2016. gada 19. aprīļa noteikumi Nr.244 “Noteikumi par publiskās lietošanas dzelzceļa infrastruktūras tīkla pārskata saturu”, kuros nav paredzēta projekta 4. un 11. punktā noteikto kārtību iekļaušana. Ievērojot minēto, regulējumu par tīkla pārskata papildināšanu nepieciešams izvērtēt sistēmiski un tā korektai ieviešanai veikt atbilstošus grozījumus. Papildus norādām, ka vārds “tīkla” nav ar lielo burtu rakstāms īpašvārds, tādēļ lielais burts tiesību normās vārda sākumā jālieto saskaņā ar latviešu valodas gramatikas prasībām. | **Iebildums ņemts vērā.**  Šobrīd tiek izstrādāts Ministru kabineta noteikumu projekts“GrozījumiMinistru kabineta 2016. gada 19. aprīļa noteikumi Nr. 244 “Noteikumi par publiskās lietošanas dzelzceļa infrastruktūras tīkla pārskata saturu””, līdz ar to projekts tiks papildināts ar attiecīgo regulējumu – iekļaujot tīkla pārskatā Projekta 4. un 11. punktā noteiktās kārtības.  Papildus precizēts projekts atbilstoši latviešu gramatikas prasībām. | | Tiks veikti grozījumi Ministru kabineta 2016. gada 19. aprīļa noteikumos Nr. 244 “Noteikumi par publiskās lietošanas dzelzceļa infrastruktūras tīkla pārskata saturu”.  Precizēta anotācijas IV sadaļa.  Papildus precizēta vārda “tīkla” lietošana projekta tekstā saskaņā ar latviešu valodas gramatikas prasībām. |
| 4. | | “6. Publiskās lietošanas dzelzceļa infrastruktūras pārvaldītājs sniedz pārvadātājiem starpniecības pakalpojumus no pārvadājuma līgumu izpildes izrietošo norēķinu ar ārvalstu pārvadātājiem nodrošināšanai, tostarp arī norēķinus par kravas vagonu un **vilces** izmantošanu.”  “10.1. nosaka kā publiskās lietošanas dzelzceļa infrastruktūras pārvaldītājs slēdz līgumus ar ārvalstu pārvadātājiem par **vilces** izmantošanu pierobežas iecirkņos;  10.2. nosaka kā publiskās lietošanas dzelzceļa infrastruktūras pārvaldītājs norēķinās ar ārvalstu pārvadātājiem par **vilces** izmantošanu pierobežas iecirkņos;  10.3. nosaka kā publiskās lietošanas dzelzceļa infrastruktūras pārvaldītājs slēdzot līgumus ar ārvalstu pārvadātājiem par vilces izmantošanu pierobežas iecirkņos nodrošina, lai ārvalstu pārvadātāji, nodrošinot **vilces** pakalpojumus, ievērotu vilcienu kustības drošības prasības pierobežas iecirkņos;  10.4. nosaka kā Latvijas pārvadātāji, kuru vagoni saskaņā ar SMGS pavadzīmi tiek pārvadāti pierobežas iecirkņos, kompensē izmaksas par ārvalstu pārvadātāju **vilces** izmantošanu pārvadājumos pierobežā;  10.5. nosaka kā izmaksas par ārvalstu pārvadātāju **vilces** izmantošanu pārvadājumos tiek sadalītas proporcionāli katra Latvijas kravu pārvadātāja pārvesto nosacīto vagonu km pierobežas iecirkņos;  10.6. nosaka kā infrastruktūras maksa par vilcieniem, kuru **vilci** pierobežas iecirkņos nodrošina ārvalstu pārvadātāji, tiek sadalīta proporcionāli katra Latvijas kravu pārvadātāja pārvesto nosacīto vagonu km pierobežas iecirkņos” | | Atbilstoši likuma pilnvarojumam kārtība ir nepieciešama vilces līdzekļu (lokomotīvju) izmantošanai, nevis vilcei. Tādējādi vārdu “vilces” var izmantot, normas tekstā apzīmējot vilkšanas procesu. Ievērojot minēto, projekta 6. punktā un 10. punkta apakšpunktos paredzēto regulējumu nepieciešams izvērtēt un precizēt, lai nodalītu vilces līdzekļus un vilci kā procesu, kurā iesaistīti vilces līdzekļi | **Iebildums ņemts vērā.**  Precizēts projekts. | | “5. Publiskās lietošanas dzelzceļa infrastruktūras pārvaldītājs sniedz pārvadātājiem starpniecības pakalpojumus no pārvadājuma līgumu izpildes izrietošo norēķinu ar ārvalstu komersantiem nodrošināšanai, tostarp arī norēķinus par kravas vagonu un vilces līdzekļu izmantošanu.”  “9.1. nosaka, kā publiskās lietošanas dzelzceļa infrastruktūras pārvaldītājs slēdz līgumus ar ārvalstu komersantiem par vilces līdzekļu izmantošanu pierobežas iecirkņos;  9.2. nosaka, kā publiskās lietošanas dzelzceļa infrastruktūras pārvaldītājs norēķinās ar ārvalstu komersantiem par vilces līdzekļu izmantošanu pierobežas iecirkņos;  9.3. nosaka, kā publiskās lietošanas dzelzceļa infrastruktūras pārvaldītājs, slēdzot līgumus ar ārvalstu komersantiem par vilces līdzekļu izmantošanu pierobežas iecirkņos, nodrošina, lai ārvalstu komersanti, nodrošinot vilces pakalpojumus, ievērotu vilcienu kustības drošības prasības pierobežas iecirkņos;  9.4. nosaka, kā Latvijas pārvadātāji, kuru vagoni saskaņā ar SMGS pavadzīmi tiek pārvadāti pierobežas iecirkņos, kompensē izmaksas par ārvalstu komersantu vilces līdzekļu izmantošanu pārvadājumos pierobežā;  9.5. nosaka, kā izmaksas par ārvalstu komersantu vilces līdzekļu izmantošanu pārvadājumos tiek sadalītas proporcionāli katra Latvijas kravu pārvadātāja pārvesto nosacīto vagonu kilometru skaitam pierobežas iecirkņos;  9.6. nosaka, kā infrastruktūras maksa par vilcieniem, kuriem vilces līdzekļus pierobežas iecirkņos nodrošina ārvalstu komersanti, tiek sadalīta proporcionāli katra Latvijas kravu pārvadātāja pārvesto nosacīto vagonu kilometru skaitam pierobežas iecirkņos.” |
| 5. | | “10. Publiskās lietošanas dzelzceļa infrastruktūras pārvaldītājs izstrādā kārtību par pārrobežu pārvadājumu nodrošināšanu Latvijas teritorijā pierobežas iecirkņos līdz pieņemšanas-nodošanas stacijām (turpmāk – Pārrobežu pārvadājumu kārtība). Pārrobežu pārvadājumu kārtībā:  10.1. nosaka kā publiskās lietošanas dzelzceļa infrastruktūras pārvaldītājs slēdz līgumus ar ārvalstu pārvadātājiem par vilces izmantošanu pierobežas iecirkņos;  10.2. nosaka kā publiskās lietošanas dzelzceļa infrastruktūras pārvaldītājs norēķinās ar ārvalstu pārvadātājiem par vilces izmantošanu pierobežas iecirkņos;  10.3. nosaka kā publiskās lietošanas dzelzceļa infrastruktūras pārvaldītājs slēdzot līgumus ar ārvalstu pārvadātājiem par vilces izmantošanu pierobežas iecirkņos nodrošina, lai ārvalstu pārvadātāji, nodrošinot vilces pakalpojumus, ievērotu vilcienu kustības drošības prasības pierobežas iecirkņos;  10.4. nosaka kā Latvijas pārvadātāji, kuru vagoni saskaņā ar SMGS pavadzīmi tiek pārvadāti pierobežas iecirkņos, kompensē izmaksas par ārvalstu pārvadātāju vilces izmantošanu pārvadājumos pierobežā;  10.5. nosaka kā izmaksas par ārvalstu pārvadātāju vilces izmantošanu pārvadājumos tiek sadalītas proporcionāli katra Latvijas kravu pārvadātāja pārvesto nosacīto vagonu km pierobežas iecirkņos;  10.6. nosaka kā infrastruktūras maksa par vilcieniem, kuru vilci pierobežas iecirkņos nodrošina ārvalstu pārvadātāji, tiek sadalīta proporcionāli katra Latvijas kravu pārvadātāja pārvesto nosacīto vagonu km pierobežas iecirkņos.” | | Projekta 10. punktā paredzēto regulējumu par pārrobežu pārvadājumu nodrošināšanu piedāvājam veidot līdzīgi, kā ir izteikts projekta 2. un 3. punkts, proti, nodalīt publiskās lietošanas dzelzceļa infrastruktūras pārvaldītāja pienākumu par kārtības izstrādi un šīs kārtības saturu. | **Iebildums ņemts vērā.**  Precizēts projekts. | | 8.  Publiskās lietošanas dzelzceļa infrastruktūras pārvaldītājs izstrādā kārtību par pārrobežu pārvadājumu nodrošināšanu Latvijas teritorijā pierobežas iecirkņos līdz pieņemšanas-nodošanas stacijām (turpmāk – Pārrobežu pārvadājumu kārtība).  9. Pārrobežu pārvadājumu kārtībā:  9.1. nosaka, kā publiskās lietošanas dzelzceļa infrastruktūras pārvaldītājs slēdz līgumus ar ārvalstu komersantiem par vilces līdzekļu izmantošanu pierobežas iecirkņos;  9.2. nosaka, kā publiskās lietošanas dzelzceļa infrastruktūras pārvaldītājs norēķinās ar ārvalstu komersantiem par vilces līdzekļu izmantošanu pierobežas iecirkņos;  9.3. nosaka, kā publiskās lietošanas dzelzceļa infrastruktūras pārvaldītājs, slēdzot līgumus ar ārvalstu komersantiem par vilces līdzekļu izmantošanu pierobežas iecirkņos, nodrošina, lai ārvalstu komersanti, nodrošinot vilces pakalpojumus, ievērotu vilcienu kustības drošības prasības pierobežas iecirkņos;  9.4. nosaka, kā Latvijas pārvadātāji, kuru vagoni saskaņā ar SMGS pavadzīmi tiek pārvadāti pierobežas iecirkņos, kompensē izmaksas par ārvalstu komersantu vilces līdzekļu izmantošanu pārvadājumos pierobežā;  9.5. nosaka, kā izmaksas par ārvalstu komersantu vilces līdzekļu izmantošanu pārvadājumos tiek sadalītas proporcionāli katra Latvijas kravu pārvadātāja pārvesto nosacīto vagonu kilometru skaitam pierobežas iecirkņos;  9.6. nosaka, kā infrastruktūras maksa par vilcieniem, kuriem vilces līdzekļus pierobežas iecirkņos nodrošina ārvalstu komersanti, tiek sadalīta proporcionāli katra Latvijas kravu pārvadātāja pārvesto nosacīto vagonu kilometru skaitam pierobežas iecirkņos. |
| 6. | | “12. Publiskās lietošanas dzelzceļa infrastruktūras pārvaldītāja pakalpojumi, kurus pārvadātājiem sniedz saskaņā ar šiem Noteikumiem, lietošanas nosacījumu un maksas noteikšanas ziņā ir pielīdzināmi apkalpes vietās sniegtajiem pakalpojumiem un tiem piemēro apkalpes vietu sniegšanas pakalpojumu regulējumu.” | | Projekta 12. punktā paredzēto regulējumu par apkalpes vietu pielīdzināšanu nepieciešams svītrot, jo tas neatbilst likuma pilnvarojumam. Turklāt likuma 5.1 panta astotajā daļā regulējums par apkalpes vietu pielīdzināšanu ir noteikts. Ministru kabineta noteikumos nevar dublēt vai veidot atšķirīgu no likumā noteiktā regulējumu. | **Iebildums ņemts vērā.** | | Svītrots Projekta 12. punkts. |
| 7. | | “VI. Uzraudzība un kontrole  15. Šo Noteikumu minēto pakalpojumu sniegšana ciktāl tas neattiecas uz dzelzceļa drošību un savstarpējo izmantojamību (tehniskajām prasībām) ir pakļauta Valsts dzelzceļa administrācijas uzraudzībai un kontrolei.” | | Projekta 15. punktā paredzēto regulējumu un nodaļas nosaukumu par Valsts dzelzceļa administrācijas kompetenci nepieciešams svītrot, jo tas neatbilst likuma pilnvarojumam. Turklāt likuma 5.1 panta astotā daļa nepārprotami norāda, ka šajā pantā minēto pakalpojumu sniegšana ir pakļauta Valsts dzelzceļa administrācijas uzraudzībai un kontrolei. Ministru kabineta noteikumos nav jādublē likumā noteiktais regulējums. Papildus norādām, ka šajā normā par izņēmumu vārdi “ciktāl tas neattiecas uz dzelzceļa drošību un savstarpējo izmantojamību” arī neatbilst likuma pilnvarojumam, jo tas neskar dzelzceļa drošības jautājumus. | **Iebildums ņemts vērā.** | | Svītrots Projekta 15. punkts un nodaļas nosaukums. |
| 8. | | “16. Noteikumi stājas spēkā 2020.gada 30. jūnijā.” | | Projekta 16. punktā paredzēto regulējumu par noteikumu spēkā stāšanos nepieciešams precizēt vai svītrot, jo šobrīd nav iespējama projektā paredzētā regulējuma spēkā stāšanās 2020. gada 30. jūnijā. Vienlaikus piedāvājam izvērtēt projekta 17. punktā paredzētos infrastruktūras pārvaldītāja pienākumus. | **Iebildums ņemts vērā.**  Precizēts Projekts. | | Svītrots noteikumu 16. punkts. |
| 9. | | Skatīt projektu. | | Tieslietu ministrija vērš uzmanību, ka projektā paredzēto Ministru kabineta noteikumu struktūra, ņemot vērā projekta iedalījumu nodaļās un likuma pilnvarojumu, nav pietiekami pārskatāma. Tieslietu ministrija likuma pilnvarojumu interpretē tādējādi, ka publiskās lietošanas dzelzceļa infrastruktūras pārvaldītājiem tiek noteikt pienākums izstrādāt publiskus un visiem pārvadātājiem vienotus pakalpojumu veidu un izcenojumu noteikumus par pārvadātājiem piederošo vagonu un vilces līdzekļu izmantošanas norēķinu un uzskaites pakalpojumiem, par informācijas sistēmu izmantošanas pakalpojumiem un citiem pakalpojumiem. Šobrīd projektā vilces līdzekļu izmantošanas uzskaites regulējums (projekta 10. un 11. punkts) ir iekļauts nodaļā “Citi pakalpojumi”. Ievērojot minēto, Tieslietu ministrija piedāvā precizēt projekta nodaļas un tajās esošās normas strukturēt atbilstoši to regulējuma mērķim. | **Iebildums ņemts vērā.**  Precizēts projekts. | | Izveidota jauna nodaļa  “V. Pārvadājumi pierobežas iecirkņos” |
| **Latvijas Brīvo arodbiedrību savienība (LBAS) priekšlikumi**  (2020. gada 26. jūnija atzinums Nr. 161/1 | | | | | | | | |
| 10. | | Skatīt projektu | | Saistībā ar Projektu un Anotāciju LBAS vērš uzmanîbu uz Projekta 9. punktā iestrādātās kārtības “..pēc pieprasījuma...” realizācijas nepilnības, jo piedāvātā redakcija neievieš skaidrību, piemēram, kādā veidā viena komersanta pieprasījuma gadījumā tiks nodrošināta nediskriminējošā principa realizacija attiecībā uz citiem komersantiem. Tādējādi ierosinām projekta 9. punktā pirmo teikumu izteikt šādi:  Publiskās lietošanas dzelzceļa infrastruktūras pārvaldītājs, atbilstoši likumā noteiktajai kompetencei, pēc pieprasījuma un vienošanās Visu pārvadātāju starpā, kuri veic vai izsaka vēlmi veikt pārvadājumus attiecīgā pierobežas iecirknī, nediskriminējošā veidā sniedz visiem pārvadātājiem citus pakalpojumus, kas nepieciešami dzelzcela pārvadājumu veikšanai pierobežas iecirkņos un izriet no dzelzceļa publiskās infrastruktūras pārvaldītāja dalības starptautiskajās dzelzceļa transporta organizācijās un no Iīgumiem par pārrobežu pārvadājumu nodrošināšanu.” | **Panākta vienošanās.**  Kārtībā, kādā nediskriminējošā veidā tiek sadalīta infrastruktūras jauda, jau ir noteikta spēkā esošajos Ministru kabineta 2016. gada 15. jūlija noteikumos Nr. 472 “Publiskās lietošanas dzelzceļa infrastruktūras jaudas sadales noteikumi” un informācija par jaudas sadali tiek publicēta tīkla pārskatā atbilstoši Ministru kabineta 2016. gada 19. aprīļa noteikumos Nr. 244 “Noteikumi par publiskās lietošanas dzelzceļa infrastruktūras tīkla pārskata saturu” noteiktajai kārtībai. | | 8.  Publiskās lietošanas dzelzceļa infrastruktūras pārvaldītājs izstrādā kārtību par pārrobežu pārvadājumu nodrošināšanu Latvijas teritorijā pierobežas iecirkņos līdz pieņemšanas-nodošanas stacijām (turpmāk – Pārrobežu pārvadājumu kārtība). |
| 11. | | Skatīt projektu. | | Savukārt vēršam uzmanību uz to, ka Anotācijā nav atspoguļots šo citu pakalpojumu finansējuma avots, situācijā, kad valsts uzņēmumam tiks noteikts pienākums nodrošināt šo citu pakalpojumu uzturēšanu attiecīgajā iecirknī, bet pārvadātāju iemaksas nenodrošina pakalpojuma pilnvērtîgu finansējumu. Cik LBAS ir zināms, VAS “Latvijas dzelzceļš” veic kolektīvu darbinieku atlaišanu un tehnoloģisko procesu un funkciju optimizāciju, lai nodrošinātu uzņēmuma finanšu stabilitāti. Uzskatām, ka, nosakot papildus funkcijas Latvijas dzelzceļam, kă dzelzceļa infrastruktūras pārvaldītājam, jāparedz šīs funkcijas finanšu nodrošinājums no valsts puses, tādejādi anotācijā būtu jāatspoguļo Projekta pilnvērtîgas realizācijas iespējamo ietekmi uz valsts budžetu un tautsaimniecību. | **Panākta vienošanās.**  Minēto funkciju izpilde publiskās lietošanas dzelzceļa infrastruktūras pārvaldītājam nerada būtiskus papildu izdevumus un tā tiek finansēta atbilstoši Dzelzceļa likuma 111. pantam. Pakalpojumu finansējums tiek iekasēts no infrastruktūras maksām, līdz ar to nav nepieciešams aizpildīt anotācijas III sadaļu. | | Precizēts anotācijas I sadaļas 2. punkts, skaidrojot, pakalpojumu finansējuma avotu. |
|  | |  | | |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192

[patriks.markevics@sam.gov.lv](mailto:patriks.markevics@sam.gov.lv)